|  |  |  |
| --- | --- | --- |
| ГРБОВИ ЗА МЕМОРАНДУМ | Република Србија  Аутономна покрајина Војводина  **Покрајински секретаријат за образовање, прописе,**  **управу и националне мањине – националне заједнице**  Булевар Михајла Пупина 16, 21000 Нови Сад  Т: +381 21 487 46 04  F: +381 21 557 074; 456 986  [Bojan.greguric@vojvodina.gov.rs](mailto:Bojan.greguric@vojvodina.gov.rs) | |
|  | БРОЈ: 128-90-3/2022-05 | ДАТУМ: 19.01.2022.године |

Покрајински секретаријат за образовање, прописе, управу и националне мањине – националне заједнице, Нови Сад, на основу члана 7. Покрајинске скупштинске одлуке о додели буџетских средстава за унапређење положаја националних мањина – националних заједница и развој мултикултурализма и толеранције ("Службени лист АПВ", број 8/2019) у вези са члановима 11, 12, 23. став 4., 25 и 26. Покрајинске скупштинске одлуке о буџету Аутономне покрајине Војводине за 2022. годину („Службени лист АПВ“, број 54/2021), на основу Решења покрајинског секретара за образовање, прописе, управу и националне мањине – националне заједнице број: 128-377/2020-1 од  08.12.2020. године расписује

**ЈАВНИ КОНКУРС**

**ЗА СУФИНАНСИРАЊЕ ПРОГРАМА И ПРОЈЕКАТА ОЧУВАЊА И НЕГОВАЊА МУЛТИКУЛТУРАЛНОСТИ И МЕЂУНАЦИОНАЛНЕ ТОЛЕРАНЦИЈЕ У АП ВОЈВОДИНИ У 2022. ГОДИНИ**

Јавни конкурс се расписује за програме и пројекте удружења, фондова и фондација (у даљем тексту: подносилац пријаве), усмерени на очување и неговање међунационалне толеранције са територије Аутономне покрајине Војводине у 2022. години.

**I. ИЗНОС КОНКУРСА**

Јавни конкурс се расписује на укупан износ од **14.000.000,00 динара;**

**II. УСЛОВИ КОНКУРСА**

* Рок за подношење пријава је **21.02.2022. године.**
* На јавни конкурс за доделу буџетских средстава Секретаријата за развој, неговање и очување мултикултуралности и међунационалне толеранције могу се пријавити подносиоци пријаве, чији су пројекти и програми усмерени на очување и неговање међунационалне толеранције и који имају регистровано седиште на територији АП Војводине.
* На јавном конкурсу се додељују средства за програме и пројекте подносиоца пријаве, усмерени на очување и неговање међунационалне толеранције, а нарочито за:
* очување и неговање језика, народних обичаја и старих заната;
* заштиту и презентацију фолклорног наслеђа;
* стварање услова за развој културе, науке и уметности;
* неговање и подстицање народног стваралаштва;
* представљање културних добара од изузетног значаја;
* књижевно, драмско, сценско, музичко и ликовно стваралаштво,меморијале, фестивале, јубиларне манифестације, уметничке колоније, кампове којима се негују толеранција и права националних мањина – националних заједница;
* конференције, турнире, скупове и слично, којима се негују толеранција и права националних мањина – националних заједница;
* неговање и развој аматеризма, гостовања ансамбала;
* сарадњу с матичним земљама и друге облике сарадње.
* пројекте који се односе на развијање, очување и неговање духа међунационалне толеранције код младих.
* унапређење продукције и продукцију телевизијског и радијског програма, интернет презентација, других облика електронских презентација, штампаних пропагандних активности, активности у штампаним медијима и других облика медијских активности;
* На јавни конкурс се не могу пријављивати директни и индиректни буџетски корисници, привредна друштва и национални савети националних мањина.
* Јавни конкурс се објављује у „Службеном гласнику Аутономне покрајине Војводине“, у једном од јавних гласила које покрива целу територију АПВ и на интернет страници Секретаријата, као и на порталу е-Управа, на српском језику и на језику националне мањине који је у службеној употреби у Аутономној покрајини Војводини.

**III ПОСЕБНИ УСЛОВИ**

**Јавне набавке**

Уколико корисник средстава из овог Конкурса потпада под регулацију Закона о јавним набавкама, односно уколико ће се средства остварена по овом конкурсу користити за набавку радова, добара или услуга, а учешће јавних средстава чини више од 50% вредности набавке, корисник средстава ће се сматрати наручиоцем и у обавези је да примењује Закон о јавним набавкама.

**IV. НАЧИН АПЛИЦИРАЊА**

* Пријаве се подносе искључиво на конкурсним обрасцима Секретаријата у једном примерку.
* Конкурсна документација може се преузети од **19.01.2022. године** у просторијама Секретаријата или на web адреси Секретаријата [www.puma.vojvodina.gov.rs](http://www.puma.vojvodina.gov.rs)
* Уз пријаву се обавезно подноси :

1. Званичан доказ о регистрацији подносиоца пријаве (фотокопија);
2. Потврда о пореском идентификационом броју подносиоца пријаве (фотокопија);

* Пријаве на јавни конкурс се подносе на српском језику или на језику националне мањине који је у службеној употреби у Аутономној покрајини Војводини;
* Подносилац пријаве коме буду додељена средства по Јавном конкурсу, а не поседује рачун код Управе за трезор, имаће обавезу да у одређеном року исти отвори. Процедура подразумева обраћање  надлежном органу, са захтевом за отварање поменутог рачуна, након чега је у обавези да доказ о отварању рачуна достави Секретаријату.
* Пријаве се подносе:

1. лично предајом писарници покрајинских органа управе у Новом Саду;

2. поштом на адресу:

Покрајински секретаријат за образовање, прописе, управу и националне мањине – националне заједнице

Булевар Михаила Пупина 16, 21000 Нови Сад

ЗА КОНКУРС -ОЧУВАЊЕ И НЕГОВАЊЕ МУЛТИКУЛТУРАЛНОСТИ И МЕЂУНАЦИОНАЛНЕ ТОЛЕРАНЦИЈЕ

**V. ОДЛУЧИВАЊЕ**

* Критеријуми за избор програма и пројеката које ће суфинансирати Секретаријат на Јавном конкурсу су:
* процентуално учешће поједине националне мањине – националне заједнице у укупној мањинској популацији у АП Војводини;
* укупни материјални трошкови програма или пројекта;
* просторни карактер и значај програма или пројекта (нпр. међународни, међуопштински, локални, мултиетнички, од ширег значаја);
* трајање програма или пројекта;
* број учесника програма или пројекта;
* интересовање публике и посећеност;
* медијски публицитет (телевизијски и радио преноси или снимци, извештавање штампе и други начини презентације);
* електронска присутност, заступљеност и активност (нпр. постојање интернет презентације, платформи, друштвене мреже);
* пратеће и накнадне активности (нпр. посебан наступ и представљање победника, гала вечери, издавање зборника, каталога и других публикација);
* број лица ангажованих на програму или пројекту подносиоца захтева;
* остале активности, програми и пројекте које организује подносилац захтева;
* финансирање програма и пројекта од других органа, организација, фондова, спонзора или донатора – из земље или из иностранства;
* могућност развијања програма и пројекта и њихова одрживост;
* законитост и ефикасност коришћења средстава раније добијених од Покрајинског секретаријата.
* Неће се узимати у разматрање неблаговремене и непотпуне или неправилно попуњене пријаве, пријаве које нису поднете од стране овлашћених лица, као ни пријаве које нису предмет Јавног конкурса, односно пријаве подносиоца који нису поднели извештај о утрошку и коришћењу додељених средстава за претходну годину, односно за које се утврди из извештаја да су ненаменски утрошили та средства, као ни пријаве подносиоца који нису измирили обавезе по претходним конкурсима Секретаријата у смислу достављања фотографија или видео материјала као доказа о реализованим активностима.
* Под непотпуним пријавама између осталог подрзумевају се и пријаве без тражене документације, пријаве у којима нису попуњена сва обавезна поља (поља која нису обавезна су наведена у обрасцу пријаве) као и пријаве које нису потписане и печатиране.
* Секретаријат по Конкусу суфинансира искључиво активности које се реализују у периоду од дана расписивања конкурса до 31.12.2022. године.
* Секретаријат задржава право да од подносиоца пријаве по потреби затражи додатну документацију и информације, односно да за доделу средстава одреди испуњење додатних услова.
* Пријаве и приложена документација се подносиоцима не враћају.
* Пријаве подносиоца вреднује и оцењује конкурсна комисија коју образује покрајински секретар решењем, која формира ранг-листу у складу са утврђеним критеријумима и начином бодовања.
* Конкурсна комисија утврђује прелиминарну листу вредновања и рангирања поднетих пријава (програма/пројеката) која се објављује на званичној интернет страници Секретаријата и на порталу е-Управа.
* Подносиоци пријаве имају право приговора на прелиминарну листу у року од осам дана од дана њеног објављивања. Образложену одлуку о приговору, конкурсна комисија доноси у року од 15 дана од дана његовог пријема. По решавању приговора, конкурсна комисија коначну листу доставља покрајинском секретару на усвајање.
* Одлуку о избору програма/пројеката покрајински секретар доноси у року од 30 дана од дана истека рока за подношење приговора.
* Oдлука о избору програма/пројеката објављује се на званичној интернет страници Покрајинског секретаријата и на порталу е-Управа.
* Одлука о избору програма/пројеката је коначна.

**VI. РЕАЛИЗАЦИЈА**

* Секретаријат преноси додељена средства на рачуне корисника на основу потписаних уговора, у складу с динамиком прилива средстава у буџет АП Војводине.
* У уговору о додели средстава прецизирају се сва права, обавезе и одговорности подносиоца пријаве и Секретаријата.
* Уколико подносилац пријаве не потпише уговор у року који је одредио Секретаријат, сматраће се да је одустао од поднете пријаве.
* Подносилац пријаве је у обавези да додељена средства користи законито и наменски, као и да достави извештај о наменском трошењу средстава.
* Подносилац пријаве је у обавези да Секретаријату средстава одмах, за време трајања, односно у току реализације пројекта/манифестације/догађаја, доставља фотографије и видео материјале настале у реализацији пројекта.
* Секретаријат прати реализацију програма/пројеката које суфинансира.

Додатне информације о јавном конкурсу се могу добити у Секретаријату, на бр. тел. 021/ 487 4604, или путем е-поште [bojan.greguric@vojvodina.gov.rs](mailto:bojan.greguric@vojvodina.gov.rs).

П.О. ПОКРАЈИНСКОГ СЕКРЕТАРА

Милан Ковачевић с.р.

заменик покрајинског секретара